Andreas Wiese

Ole Andreas Wiese (født 1958) er en norsk journalist. Han har vært ansatt i Dagbladet siden 1993.Profil, blink.dagbladet.no  Han er per 2011 tilknyttet Dagbladets kulturavdeling og lederavdeling, og skriver blant annet en fast kommentatorspalte om medier og medieutvikling, kjent som «Mediekom». I september 2014 ble det kjent at Wiese overtok jobben som daglig leder på Litteraturhuset i Oslo etter Aslak Sira Myhre,litteraturhuset.no Andreas Wiese blir ny daglig leder for Litteraturhuset  26.09.2014 en stilling han hadde til 2019, da Susanne Kaluza overtok.

Wiese er utdannet fra Norges Handelshøyskole og Universitetet i Bergen, med fagene økonomi og litteratur. 
Han er også utdannet teaterregissør ved Statens Teaterhøgskole. 

I 2003 fikk han presseprisen Gullpennen. I sin begrunnelse la juryen vekt på «Wieses personlige stil og nyanserikdom».Journalisten.no

Andreas Wiese er sønn av forfatteren Jan Wiese, og bror til Claus Wiese.

 Referanser 

Kategori:Norske journalister
Kategori:Fødselsdato ikke oppgitt